שיר פשוט
כשהלחין אותי אותו אדון המוזיקאי ; שיר תמים הייתי שיר פשוט ללא יומרות ; שיר המתנגן בחן על השפתיים ; ששורקים אחרי הנערות ; כמה שמחתי להיות סתם שיר צנוע ; כל ימי רציתי להיות ניגון פשוט ; אך מסרו אותי למעבד ידוע ; ואני הלכתי לאיבוד ; כל ימי חלמתי להיות לשיר שלכת ; אך בגלל המתח בגבולות והמצב ; הממזר הזה הלך, עשה אותי שיר לכת; שהצעיד את הגדודים לקרב ; ובמקום כלי מיתרים אשר אהבתי ; התופים הלמו בי והדם התחיל לגעוש ; חצוצרות תקעו בי עד שהתעלפתי ; וטרומבון אחד עשה לי חור בראש ; כך הפכתי שיר המבשר חורבן והרס ; המוליך גדודים אל שדה הקטל והדם ; ואני חלמתי להיות שיר ערש ; ששרים לילד מנומנם ; כל ימי חלמתי...; אם יפגוש אותי אותו אדון המוסיקאי ; שוב לא יכיר בי לא יכיר מה שכתב ; כל הגילגולים אשר עברתי בינתיים ; לא השאירו בי תו אחר תו ; לא אני אשם זו התקופה המטורפת ; ואני חולם תמיד בין קרב לקרב ; שיתנו לי פעם הזדמנות נוספת ; להיות שיר ערש או שיר סתיו ; כל ימי חלמתי...; 